section_heading: Gledanost i ukidanje
paragraph_text: Početkom prosinca izašla je vijest u američkim medijima kako je Direct TV ukinuo "Strasti" nakon samo 3 mjeseca emitiranja. Vijest se pokazala točnom, kad su i glumice Liza Huber i Tracey Ross to potvrdile na svojim web stranicama. Snimanje završava krajem ožujka, a emitiranje krajem kolovoza. Također je objavljeno kako će se serija emitirati triput tjedno, a ne kao dosad, četiri puta tjedno. Pojavila se i vijest kako je TV kuća Oxygen zainteresirana za seriju, no ta se vijest pokazala neistinitom, te je ekipa serije sa snimanjima prestala već u ožujku 2008., a posljednje epizode sapunice bit će emitirane sve do kolovoza 2008.